LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2006 M. SPALIO 17 D. ĮSAKYMO NR. 3D-403 „DĖL LĖŠŲ EUROPOS SĄJUNGOS ŽEMĖS ŪKIO FONDŲ IR EUROPOS ŽUVININKYSTĖS FONDO PRIEMONĖMS ĮGYVENDINTI IŠMOKĖJIMO IR GAVIMO IŠ EUROPOS KOMISIJOS TAISYKLIŲ PATVIRTINIMO“ PAKEITIMO

2014 m. rugpjūčio 18 d Nr. 3D-488

Vilnius

P a k e i č i u Lietuvos Respublikos žemės ūkio ministro 2006 m. spalio 17 d. įsakymą Nr. 3D-403 „Dėl Lėšų Europos Sąjungos žemės ūkio fondų ir Europos žuvininkystės fondo priemonėms įgyvendinti išmokėjimo ir gavimo iš Europos Komisijos taisyklių patvirtinimo“ ir jį išdėstau nauja redakcija:

„LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2006 M. SPALIO 17 D. ĮSAKYMO NR. 3D-403 „DĖL LĖŠŲ EUROPOS SĄJUNGOS ŽEMĖS ŪKIO FONDŲ IR EUROPOS SĄJUNGOS ŽUVININKYSTĖS FONDŲ PRIEMONĖMS ĮGYVENDINTI IŠMOKĖJIMO IR GAVIMO IŠ EUROPOS KOMISIJOS TAISYKLIŲ PATVIRTINIMO“

Vadovaudamasi Lietuvos Respublikos Vyriausybės 2006 m. spalio 11 d. nutarimu Nr. 987 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio garantijų fondo priemonių įgyvendinimą, paskyrimo“, Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ ir 2014 m. liepos 22 d. nutarimu Nr. 722 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos kaimo plėtros 2014–2020 metų programos įgyvendinimą, paskyrimo“,

t v i r t i n u Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisykles (pridedama).“

Žemės ūkio ministrė	Virginija Baltraitienė

SUDERINTA:

Lietuvos Respublikos finansų ministerijos

2014-06-11 raštu Nr. ((1.16-0203)-5K-1412035)-6K-1404692

PATVIRTINTA

Lietuvos Respublikos žemės ūkio ministro

2006 m. spalio 17 d. įsakymu Nr. 3D-403

(Lietuvos Respublikos žemės ūkio ministro

2014 m. rugpjūčio 18 d. įsakymo Nr. 3D-488

redakcija)

LĖŠŲ EUROPOS SĄJUNGOS ŽEMĖS ŪKIO FONDŲ IR EUROPOS SĄJUNGOS ŽUVININKYSTĖS FONDŲ PRIEMONĖMS ĮGYVENDINTI IŠMOKĖJIMO IR GAVIMO IŠ EUROPOS KOMISIJOS TAISYKLĖS

I. BENDROSIOS NUOSTATOS

1. Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklės (toliau – Taisyklės) nustato lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo paramos gavėjams, informacijos apie šių lėšų panaudojimą teikimo Žemės ūkio ministerijai (toliau – ministerija), lėšų iš Europos Komisijos gavimo ir informacijos apie šias lėšas teikimo ministerijai ir Nacionalinei mokėjimo agentūrai prie Žemės ūkio ministerijos (toliau – Agentūra) tvarką.

2. Šios Taisyklės parengtos atsižvelgiant į 2006 m. birželio 21 d. Komisijos reglamentą (EB) Nr. 883/2006, nustatantį išsamias Tarybos reglamento (EB) Nr. 1290/2005 taikymo taisykles dėl mokėjimo agentūrų apskaitos tvarkymo, išlaidų ir įplaukų deklaravimo ir išlaidų kompensavimo iš EŽŪGF ir EŽŪFKP sąlygų (OL 2006 L 171, p. 1), su paskutiniais pakeitimais, padarytais 2013 m. balandžio 30 d. Komisijos įgyvendinimo reglamentu (ES) Nr. 398/2013 (OL 2013 L 120 p. 9), 2006 m. liepos 27 d. Tarybos reglamentą (EB) Nr. 1198/2006 dėl Europos žuvininkystės fondo (OL 2006 L 223, p. 1), su paskutiniais pakeitimais, padarytais 2014 m. kovo 11 d. Komisijos įgyvendinimo reglamentu (ES) Nr. 335/2014 (OL 2014 L 103, p. 33), 2007 m. kovo 26 d. Komisijos reglamentą (EB) Nr. 498/2007, nustatantį išsamias Tarybos reglamento (EB) Nr. 1198/2006 dėl Europos žuvininkystės fondo įgyvendinimo taisykles (OL 2007 L 120, p. 1), su paskutiniais pakeitimais, padarytais 2010 m. gruodžio 22 d. Komisijos reglamentu (ES) Nr. 1249/2010 (OL 2010 L 341, p. 3), 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013 L 347, p. 320), 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL 2013 L 347, p. 549), su paskutiniais pakeitimais padarytais 2013 m. gruodžio 17 d. Europos Parlamento ir Tarybos reglamentu (ES) Nr. 1310/2013 (OL 2013 L 347, p. 865).

3. Taisyklėse vartojamos sąvokos:

3.1. Europos Sąjungos (toliau – ES) žemės ūkio fondai – Europos žemės ūkio garantijų fondas (toliau – EŽŪGF) ir Europos žemės ūkio fondas kaimo plėtrai (toliau – EŽŪFKP).

3.2. ES žuvininkystės fondai – Europos žuvininkystės fondas (toliau – EŽF) ir Europos jūrų reikalų ir žuvininkystės fondas (toliau – EJRŽF).

Šiose taisyklėse Lietuvos Respublikos valstybės biudžeto lėšos (toliau – valstybės biudžeto lėšos) suprantamos kaip lėšos paramos gavėjams, kuriems skirta EŽŪGF, EŽŪFKP, EŽF arba EJRŽF bendrai finansuoti, kaip lėšos paramos gavėjams, kuriems skirta EŽŪGF lėšų, papildomai finansuoti ir kaip lėšos paramos gavėjams, kuriems skirta EŽŪGF, EŽŪFKP ir EŽF lėšų, netinkamam finansuoti iš ES fondų lėšų pridėtinės vertės mokesčiui.

4. Taisyklės taikomos:

4.1. priemonėms, nurodytoms reglamento (EB) Nr. 1306/2013 4 straipsnio 1 dalyje ir finansuojamoms iš EŽŪGF ir (arba) valstybės biudžeto lėšų;

4.2. priemonėms, įgyvendinamoms pagal Lietuvos kaimo plėtros 2007–2013 metų programą ir finansuojamoms iš EŽŪFKP ir valstybės biudžeto lėšų;

4.3. priemonėms, įgyvendinamoms pagal Lietuvos kaimo plėtros 2014–2020 metų programą, ir finansuojamoms iš EŽŪFKP ir valstybės biudžeto lėšų;

4.4. priemonėms, įgyvendinamoms pagal Lietuvos žuvininkystės sektoriaus 2007–2013 metų veiksmų programą ir finansuojamoms iš EŽF ir valstybės biudžeto lėšų.

4.5. priemonėms, įgyvendinamoms pagal Lietuvos žuvininkystės sektoriaus 2014–2020 veiksmų programą, ir finansuojamoms iš EJRŽF ir valstybės biudžeto lėšų.

II. lėšų UŽSAKYMAS IR išmokėjimas paramos gavėjams

5. Lėšoms pagal Taisyklių 4 punkte nurodytas priemones gauti Agentūra, naudodamasi Finansų ir apskaitos sistema, parengia pinigų užsakymo paraišką, kaip mokėjimo atlikimo pagrindimo dokumentą, reikalingą mokėjimo paraiškai Lietuvos Respublikos finansų ministerijos Valstybės iždo departamentui (toliau – Valstybės iždo departamentas) parengti ir mokėjimui atlikti.

6. Agentūra pinigų užsakymo paraiškos pagrindu, naudodamasi Valstybės biudžeto apskaitos ir mokėjimų (toliau – VBAM) sistema, parengia ir pateikia mokėjimo paraišką Valstybės iždo departamentui, kuris ją apmoka vadovaudamasis Valstybės biudžeto lėšų išdavimo iš valstybės iždo sąskaitos taisyklėmis, patvirtintomis Lietuvos Respublikos finansų ministro 2000 m. liepos 21 d. įsakymu Nr. 195 „Dėl biudžetinių įstaigų finansavimo iš valstybės biudžeto taikant tiesioginį apmokėjimą tiekėjams“.

7. Agentūra, gavusi iš banko, tvarkančio jos sąskaitas, išrašą apie Valstybės iždo departamento pervestas lėšas pagal pateiktas mokėjimo paraiškas, per 5 darbo dienas suformuoja ir išsiunčia bankui mokėjimo pavedimus lėšoms pervesti paramos gavėjams. Jeigu per 5 darbo dienas lėšos paramos gavėjams nėra išmokamos, Agentūra nepanaudotas lėšas grąžina į Lietuvos Respublikos valstybės iždo sąskaitą, iš kurios lėšos buvo išmokėtos, vadovaudamasi Valstybės biudžeto lėšų išdavimo iš valstybės iždo sąskaitos taisyklėse nustatyta tvarka.

8. Lėšos paramos gavėjams pervedamos nacionaline valiuta į Lietuvos Respublikoje registruotų bankų sąskaitas, išskyrus šiuos atvejus:

8.1. kai paramos gavėjas yra užsienio subjektas ir jo atsiskaitomoji sąskaita yra užsienyje registruotame banke, lėšos pervedamos užsienio valiuta. Tačiau kai paramos gavėjas yra užsienio subjektas ir jo atsiskaitomoji sąskaita yra užsienyje registruotame banke, kuris turi korespondentinę sąskaitą Lietuvos Respublikoje registruotame banke, lėšos pervedamos nacionaline valiuta;

8.2. lėšos pagal Lietuvos kaimo plėtros 2007–2013 m. programos finansų inžinerijos priemones gali būti Agentūros pervedamos paramos gavėjui nacionaline valiuta ar eurais.

9. Metams pasibaigus, ne vėliau kaip iki sausio 10 d., Agentūra grąžina Finansų ministerijai ataskaitiniais metais gautas, bet nepanaudotas lėšas, pervesdama jas į valstybės iždo sąskaitas.

III. LĖŠŲ IŠ EUROPOS KOMISIJOS GAVIMAS

10. Agentūra per 5 darbo dienas nuo atitinkamo ES žemės ūkio fondo ar ES žuvininkystės fondo išlaidų deklaracijos pateikimo Europos Komisijai teikia ministerijai ir Valstybės iždo departamentui elektronines šių dokumentų versijas, pasirašytas saugiu kvalifikuotu elektroniniu parašu:

10.1. EŽŪGF išlaidų deklaracijos, kuri Europos Komisijai teikiama elektroniniu būdu ne vėliau kaip dvyliktą mėnesio dieną (išskyrus lapkričio mėnesį) ir spalio 25 d. Kartu teikiama EŽŪGF išlaidų deklaracijos suvestinė (1 priedas);

10.2. EŽŪFKP išlaidų deklaracijos, kuri Europos Komisijai teikiama elektroniniu būdu kiekvienai Lietuvos kaimo plėtros programai ne vėliau kaip sausio 31 d., balandžio 30 d., liepos 31 d., lapkričio 10 d.;

10.3. EŽF išlaidų deklaracijos, kuri Europos Komisijai teikiama elektroniniu būdu pagal reglamento (EB) Nr. 498/2007 IX priede nustatytą formą ne vėliau kaip sausio 31 d., balandžio 30 d., liepos 31 d., spalio 31 d.

10.4. EJRŽF išlaidų deklaracijos, kuri Europos Komisijai teikiama elektroniniu būdu.

11. Išankstinis finansavimas, kurį Europos Komisija perveda pagal reglamento (ES) Nr. 1303/2013 134 straipsnio ir reglamento (ES) Nr. 1306/2013 35 straipsnio nuostatas, ir lėšos, kurias Europos Komisija perveda pagal Taisyklių 10 punkte nurodytas išlaidų deklaracijas, gaunamos į atskirą valstybės iždo sąskaitą Lietuvos banke atitinkamo ES žemės ūkio ar ES žuvininkystės fondo lėšoms.

12. Valstybės iždo departamentas, iš Lietuvos banko gavęs valstybės iždo sąskaitos, skirtos atitinkamo ES žemės ūkio ar ES žuvininkystės fondo lėšoms, išrašą apie Europos Komisijos pervestas lėšas arba į sąskaitą (išskyrus sąskaitą EŽŪGF lėšoms) įskaitytas palūkanas, per 3 darbo dienas informuoja apie tai ministeriją ir Agentūrą pridėdamas sąskaitos išrašo ir, pervestų Europos Komisijos lėšų atveju, SWIFT pranešimo kopijas.

13. Agentūra, gavusi Europos Komisijos sprendimą dėl EŽŪGF finansinių metų sąskaitų patvirtinimo, per 10 darbo dienų nuo atitinkamo sprendimo gavimo pateikia ministerijai informaciją apie finansiniais metais Europos Komisijai teiktose EŽŪGF išlaidų deklaracijose deklaruotas 20 proc. sumas nuo susigrąžintų iš paramos gavėjų EŽŪGF lėšų, kurias Lietuva pasiliko pagal reglamento (ES) Nr. 1306/2013 55 straipsnį, ir 25 proc. sumas nuo apmokėtų sankcijų, susidariusių dėl kompleksinio paramos susiejimo, kurias Lietuva pasiliko pagal reglamento (ES) Nr. 1306/2013 100 straipsnį.

IV. ATASKAITŲ TEIKIMAS

14. Agentūra teikia ministerijai:

14.1. iki kiekvieno ketvirčio 15 dienos, o už Taisyklių 4.1 papunktyje nurodytas priemones – iki kiekvieno ketvirčio 11 dienos – Išlaidų sąmatos vykdymo ataskaitas (2 priedas), kuriose parodomos nuo ataskaitinių metų pradžios patirtos išlaidos. Ataskaitose pateikiama informacija apie ministerijos strateginio veiklos plano priemonėms numatytus asignavimus, paskirstytus žemiausiu lygiu (t. y. pagal papriemones);

14.2. iki kiekvieno mėnesio 17 dienos – Ataskaitą apie Europos Komisijai deklaruotas EŽŪGF 20__ finansinių metų išlaidas ir iš jos gautas lėšas (3 priedas);

14.3. per 10 dienų nuo Taisyklių 12 punkte nurodytos informacijos apie Europos Komisijos pervestas lėšas gavimo:

14.3.1. Ataskaitą apie Europos Komisijai deklaruotas EŽŪFKP išlaidas pagal Lietuvos kaimo plėtros 2007–2013 metų programą ir iš jos gautas lėšas (4 priedas);

14.3.2. Ataskaitą apie Europos Komisijai deklaruotas EŽŪFKP išlaidas pagal Lietuvos kaimo plėtros 2014–2020 metų programą ir iš jos gautas lėšas (5 priedas);

14.3.3. Ataskaitą apie Europos Komisijai deklaruotas EŽF išlaidas ir iš jos gautas lėšas (6 priedas);

14.3.4. Ataskaitą apie Europos Komisijai deklaruotas EJRŽF išlaidas ir iš jos gautas lėšas (7 priedas);

14.4. valstybės biudžeto vykdymo ataskaitų rinkinį Lietuvos Respublikos finansų ministro 2008 m. gruodžio 31 d. įsakyme Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ nustatyta tvarka ir terminais;

14.5. per 20 dienų pusmečiui ir metams pasibaigus – Ataskaitą apie asignavimų pagal programas ir priemones vykdymą (8 priedas), kurioje parodomos nuo ataskaitinių metų pradžios patirtos išlaidos. Ataskaitoje pateikiama informacija apie ministerijos strateginio veiklos plano priemonėms numatytus asignavimus, paskirstytus žemiausiu lygiu (t.y. pagal papriemones). Teikiama viena bendra ataskaita už visas Agentūros administruojamas paramos priemones.

______________